חשוב: לפני מסירת מידע כלשהו ל-Appple באמצעות Feedback Assistant, יש לעיין במידע החשוב וברישיון למטה.

Feedback Assistant הוא כלי תוכנה שאוסף מידע המתאר בעיות שמוצאים בעת שימוש ב-iOS, macOS, tvOS, watchOS, iPadOS ו- visionOS או מוצרים אחרים ממותגי Apple, לפי העניין. הוא יאסוף יומנים מהמוצר הרלוונטי שלך שעשויים להכיל מידע אישי, כגון שמך, מזהה חומרה, חיבור לרשת, מיקום, נתוני לוח שנה ותכתובת דוא"ל. יומני חיבור לרשת עשויים להכיל מטא-דאטה של חיבור הרשת האלחוטית שלך, כגון כתובת החומרה של הנתב האלחוטי שאליו את/ה מחובר/ת, שמות תחום שהמכשיר שלך נמצא איתם בתקשורת, כתובות IP וכותרות TCP/UDP לפי העניין. את/ה יכול/ה להציג, לערוך או למחוק את היומנים האלה לפני או אחרי שאת/ה שולח/ת אותם ל-Apple. באפשרותך גם לספק משוב בכתב.

אם תבחר/י לשלוח את המידע הזה באמצעות Feedback Assistant, אזי את/ה מסכים/ה ש-Apple רשאית להשתמש בו לשיפור המוצרים והשירותים שלה.

*************

APPLE INC.
רישיון תוכנה והסכם סודיות עבור Feedback Assistant 

יש לקרוא את הסכם רישיון התוכנה והסכם הסודיות הזה (״הרישיון״) בקפידה לפני שימוש בתוכנה של Apple. על ידי שימוש בתוכנה של Apple, הינך מביע/ה את הסכמתך להיות כפוף/ה לתנאי רישיון זה. אם את/ה ניגש/ת לתוכנה באופן אלקטרוני, את/ה מאשר/ת את הסכמתך להיות מחויב/ת לתנאי הרישיון הזה על ידי הקשה או לחיצה על כפתור "מסכים/מקבל". אם אינך מסכים/ה לתנאי הרישיון הזה ואינך מסכים/ה לאיסוף המידע, אל תשתמש/י בתוכנה ותקיש/י או תלחץ/י על כפתור "מסכים/מקבל" ואל תשתמש/י בתוכנה כדי לשלוח יומנים או נתונים אחרים ל-Apple.

1. כללי.
א. כל תוכנה, תיעוד, ממשקים, תוכן או גופנים של Apple וכל צד שלישי הנלווים לרישיון זה, בין שבדיסק, בזיכרון לקריאה בלבד ובין בכל מדיה או צורה אחרת (להלן ייקראו יחד "התוכנה של Apple") ניתנים לך ברישיון, ולא נמכרים לך, על-ידי Apple Inc. ("Apple") לשימוש בכפוף לתנאי רישיון זה בלבד. Apple ו/או מעניקי הרישיון שלה ממשיכים להיות הבעלים של התוכנה של Apple עצמה ושומרים על כל הזכויות שאינן ניתנות לך במפורש. תנאי הרישיון הזה יחולו על כל שדרוג תוכנה המסופק על ידי Apple שמחליף את מוצר התוכנה המקורי של Apple ו/או מתווסף אליו, להוציא מקרים שבהם השדרוג ילווה ברישיון נפרד. במקרים כאלה יחולו התנאים של הרישיון הנפרד.

ב. זכויות הבעלות וכל זכויות הקניין הרוחני בכל התוכן המוצג על-ידי תוכנת Apple או שהגישה אליו מתאפשרת באמצעות תוכנת Apple שייכות לבעלי התוכן המתאימים. תוכן זה עשוי להיות מוגן בזכויות יוצרים או באמנות או חוקים אחרים של קניין רוחני, ועשוי להיות כפוף לתנאי השימוש של הצד השלישי המספק את התוכן. למעט כפי שצוין אחרת במסמך זה, רישיון זה אינו מקנה לך זכויות לשימוש בתוכן מסוג זה ואינו מהווה הבטחה שתוכן מסוג זה ימשיך להיות זמין עבורך.

2. שימושים מותרים ברישיון והגבלות.
א. רישיון. בכפוף לתנאים וההגבלות של רישיון זה, ניתן לך רישיון מוגבל ולא בלעדי להתקין ולהשתמש בתוכנת Apple במוצרים תואמים ממותגי Apple שבבעלותך או בשליטתך במהלך תקופת הרישיון הזה על מנת לספק ל-Apple יומני ונתוני אבחון, טכניים ועל השימוש, והמידע הקשור, כמו גם כל היומנים ונתונים קשורים, הנוגעים בתוכנת המחשב, המכשיר, החומרה, המערכת והיישום שלך וציוד היקפי ("המערכת שלך") בקשר ל- (i) השתתפותך בתוכנית Customer Seed של Apple, תוכנית ה"בטא" של Apple וכן/או תוכנית המפתחים של Apple (יחד, "Seed Program") כחלק מההערכה שלך לגבי האופן שבו תוכנת ו/או חומרת קדם הפצה של Apple שסופקו לך במסגרת ה-Seed Program פועלות במערכת שלך או (ii) החזרה או החלפה של המחשב, המכשיר או החומרה שלך ל-Apple. את/ה רשאי/ת להשתמש בתוכנת Apple זו רק (x) אם את/ה חבר/ה ב-Seed Program, (y) בקשר להחזרה או החלפה מורשית של מוצרי Apple מסוימים, או (z) כפי שהותר אחרת על ידי Apple, לפי שיקול דעתה הבלעדי. את/ה רשאי/ת ליצור רק את מספר עותקי השימוש הפנימיים של תוכנת Apple הנחוצים באופן סביר כדי להשתמש בתוכנת Apple כפי שמותר על פי רישיון זה; ובלבד שתעתק/י על כל עותק של תוכנת Apple או חלק ממנה, את כל זכויות היוצרים או הודעות קנייניות אחרות הכלולות במקור. רישיון זה אינו מעניק לך את הזכות להשתמש בתוכנת Apple לכל מטרה אחרת, ואינך רשאי/ת להפוך את תוכנת Apple לזמינה ברשת שבה היא עשויה לשמש במחשבים או מכשירים מרובים בו-זמנית. למעט כפי שצוין כאן במפורש, זכויות או רישיונות אחרים אינם מוענקים או משתמעים מכוח קניין רוחני כלשהו של Apple.

ז. ללא הנדסה לאחור; הגבלות שימוש אחרות. אינך רשאי/ת, ואת/ה מסכים/ה שלא לאפשר לאחרים להעתיק (למעט כפי שהותר במפורש ברישיון זה), לבצע הידור לאחור, לבצע הנדסה לאחור, לפרק, לנסות לפצח את קוד המקור, לפענח, לשנות או ליצור עבודות נגזרות של תוכנת Apple או של כל חלק ממנה (למעט אם ההגבלה האמורה אסורה לפי החוק הרלוונטי, ורק עד היקף איסור זה, או אם הדבר מותר לפי תנאי רישוי המסדירים שימוש ברכיבי קוד מקור פתוח), או לשלב אותן או להדר אותן בשילוב עם תוכנות משלך. הינך מסכים/ה להשתמש בתוכנה של Apple בכפוף לכל החוקים הרלוונטיים, כולל חוקים מקומיים של מדינת מגוריך או אזור מגוריך, או של המדינה או האזור שבהם את/ה מוריד/ה את התוכנה של Apple או עושה בה שימוש.

3. העברה. אינך רשאי/ת להשכיר, להחכיר, להשאיל, לתת רישיון משנה, למכור, להעביר או להפיץ מחדש, או לתת רישיון משנה לתוכנת Apple.

4. אין תמיכה ותחזוקה. Apple אינה מחויבת לספק תחזוקה, תמיכה טכנית או תמיכה אחרת עבור התוכנה שלה או עדכונן כלשהו לתוכנה שלה.

5. הסכמה לאיסוף ושימוש בנתונים.
א. נתוני ניתוח עבור יישום Feedback Assistant. אם תבחר/י לאפשר איסוף של נתוני ניתוח עבור תוכנת Apple (יישום Feedback Assistant), מוסכם עליך ש-Apple, החברות הבנות שלה וסוכניה יהיו רשאים לאסוף, לשמור ולעבד מידע אבחוני, טכני, מידע על שימוש ומידע קשור, לרבות, בין השאר, מזהים ייחודיים של המערכת או של רכיבי חומרה, מידע בנושא המחשב, תוכנת המערכת, היישומים והציוד ההיקפי שלך – ולהשתמש במידע כזה – אשר ייאסף מעת לעת במטרה לספק ולשפר את המוצרים והשירותים של Apple, לפשט את אספקת עדכוני התוכנה ואת התמיכה במוצר ובשירותים אחרים עבורך (אם ישנם כאלה) והקשורים לתוכנה של Apple, ולוודא שמתקיים ציות לתנאים של רישיון זה. Apple רשאית להשתמש במידע זה, כל עוד הוא נאסף בצורה שאינה מזהה אותך באופן אישי, למטרות שתוארו לעיל. כדי לאפשר לשותפיה של Apple ולמפתחי צד שלישי לשפר את התוכנה, החומרה והשירותים שלהם שנועדו לשימוש במוצרי Apple, Apple עשויה גם לספק לשותפים או למפתחי צד שלישי אלה מקבץ נתוני אבחון הקשורים לתוכנה, לחומרה ו/או לשירות של השותף או של המפתח, וזאת בתנאי שנתוני האבחון והשימוש מועברים בצורה שאינה מזהה אותך באופן אישי.

ב. יומנים מפורטים שנשלחו ל-Apple. באמצעות שימוש בתוכנת Apple הזו, תהיה לך אפשרות לצרף מידע אוטומטי מהמערכת שלך, כולל בין השאר דוחות פרופיל מערכת של Apple, יומני קריסה, יומני spin, יומני קיפאון, יומני התקנה, יומני kernel panic ויומני מערכת מלאים ("יומנים מפורטים"). אם תבחר/י לשלוח יומנים מפורטים כלשהם ל-Apple באמצעות תוכנת Apple, שמך וכתובת הדוא"ל שלך ייכללו במידע שתשלח/י והיומנים שתצרף/י עשויים לכלול מידע אישי מזהה, לרבות, ללא הגבלה, שם החשבון שלך, מידע לגבי אנשי קשר, אירועי לוח שנה והתכתבות בדוא"ל. אספקת היומנים המפורטים הללו היא וולונטרית, אך במידה שתבחר/י לספק אותם, את/ה מאשר/ת ומסכים/ה ש-Apple עשויה להשתמש בהם למטרות אבחון ולשיפור המוצר או השירות. Apple עשויה לשמור את היומנים המפורטים הללו עד שהתקלות ייפתרו.

ג. תכונות מערכת שנשלחו ל-Apple. בנוסף, לתוכנת Apple עשוי להיות תכונה שתפקודה היא הרכבת רשימה של יישומים, תכונות ופונקציונליות תוכנה מסוימים מהמערכת שלך, כמו גם מידע שימוש לגבי יישומים, מאפיינים ופונקציונליות כאלה ("תכונות"). רשימה זו לא נשלחת ל-Apple אלא אם כן תבחר/י לשלוח אותה. אם מאפיין זה מוצע, תוכנת Apple מספקת רשימה של התכונות שנאספו ומאפשרת לכם להסיר כל תכונה ספציפית לפני הגשה ל-Apple. מסירת התכונות ל-Apple היא וולונטרית, אך במידה שתבחר/י לספק אותן, את/ה מאשר/ת ומסכים/ה ש-Apple עשויה להשתמש בהן לשיפור ה-Seed Program ולשיפור המוצר או השירות. Apple עשויה לשמור על תכונות אלה עד שתקלות ייפתרו.

ד. מדיניות הפרטיות. בכל עת, המידע שלך יטופל בכפוף למדיניות הפרטיות של Apple, הזמינה בכתובת: https://www.apple.com/legal/privacy/.

6. סודיות.
א. את/ה מסכים/ה שתוכנת Apple המורשית להלן וכל המידע שנחשף לך על ידי Apple המתייחס לתוכנת Apple כזו, ייחשבו ויכונו ביחד "מידע סודי". מידע סודי, לעומת זאת, אינו כולל: (א) מידע שהופך כעת או לאחר מכן לזמין באופן כללי לציבור ללא אשמתך או הפרה מצדך, באופן חוקי או מורשה על ידי Apple; (ב) מידע שאת/ה יכול/ה להוכיח שהיה ברשותך באופן חוקי לפני שהוא נחשף לך על ידי Apple; (ג) מידע שפיתחת באופן עצמאי ללא שימוש במידע סודי כלשהו; או (ד) מידע שאת/ה מקבל/ת באופן חוקי מצד שלישי שקיבל את הזכות להעביר או לחשוף אותו על ידי Apple.

ב. את/ה מסכים/ה שלא לחשוף, לפרסם או להפיץ מידע סודי לאף אחד מלבד: (1) העובדים והקבלנים שלך בעלי צורך מוצדק לדעת אותו, שמחויבים כלפיך לסודיות במסגרת הסכם בכתב שמגן על מידע סודי כזה של Apple מפני חשיפה בלתי מורשית, או (2) משתתפים אחרים ב-Seed Program של Apple, אך רק באמצעות שימוש בפורומי דיון סודיים עבור תוכנת Apple שסופקה על ידי Apple דרך פורטל האינטרנט הרלוונטי של Seed (אם ישנו). בנוסף, מוסכם עליך לנקוט אמצעי זהירות סבירים כדי למנוע כל שימוש, חשיפה, פרסום או הפצה בלתי מורשים של מידע סודי. את/ה מסכים/ה שלא להשתמש במידע סודי בצורה אחרת לטובתך האישית או לטובת צד שלישי כלשהו ללא אישור מראש ובכתב של נציג מורשה של Apple בכל מקרה שכזה. כל המידע הסודי נשאר בבעלותה הבלעדית של Apple. אין לך רישיונות משתמעים או זכויות אחרות במידע הסודי שלא הוענקו באופן ספציפי בסעיף 2A.

ג. את/ה מאשר/ת בזאת שחשיפה לא מורשית או שימוש במידע סודי עלולים לגרום לנזק בלתי הפיך ולפגיעה משמעותית ב-Apple, שייתכן ויהיה קשה לקבוע. לפיכך, את/ה מסכים/ה כי ל-Apple תהיה הזכות לבקש צו מניעה מיידי לאכיפת התחייבויות על פי רישיון זה בנוסף לכל זכויות וסעדים אחרים שעשויים להיות לה.

7. סיום. רישיון זה יהיה בתוקף עד לסיומו. זכויותיך לפי רישיון זה יסתיימו באופן אוטומטי, או יאבדו מתוקפן בפועל, ללא הודעה מ-Apple, אם לא תקיים/י תנאי כלשהו מתנאי רישיון זה. בנוסף, Apple שומרת לעצמה את הזכות לסיים את הרישיון הזה אם יוצאת גרסה חדשה של תוכנת מערכת ההפעלה של Apple או תוכנת Apple שאינה תואמת לגרסה זו של תוכנת Apple. בעת סיום רישיון זה, עליך לחדול מכל שימוש בתוכנה של Apple ולהשמיד את כל העותקים, בין שהם מלאים ובין שהם חלקיים, של התוכנה של Apple. סעיפים 2B, 5 (אך רק כפי שנאספו לפני הסיום), 6, 7, 8 (אך רק כפי שסופקו לפני הסיום), 9, 10, 11, 12, 14, 15 ו-16 של רישיון זה ימשיכו להתקיים לאחר סיום שכזה.

8. משוב: תוכנת Apple תספק לך הזדמנות לשלוח דיווחי תקלות, שאלונים, בקשות לשיפור, הנפקת דוחות ו/או מידע תמיכה (ביחד, "משוב") לגבי המערכת שלך או תוכנת Apple ל-Apple. למעט כפי שצוין אחרת בסעיף 5, את/ה מסכים/ה שבהיעדר הסכם נפרד בכתב שסותר את הדברים, Apple תהיה חופשיה להשתמש בכל משוב שתספק/י לכל מטרה. את/ה גם מצהיר בפני Apple שיש לך את כל הזכויות הדרושות כדי לתת את המשוב ולהעניק את הזכויות לעיל ל-Apple.

9. היעדר אחריות.
א. עליך לאשר ולהסכים במפורש שבמידה המותרת על פי החוק החל, השימוש בתוכנה של APPLE הוא באחריותך הבלעדית, וכן כי כל הסיכון באשר לאיכות, לביצוע, לדיוק ולמאמץ משביעי רצון מוטל עליך.

ב. במידת האפשר על פי החוק הרלוונטי, התוכנה של Apple מסופקת "כפי שהיא" ו"כפי שהיא זמינה", עם כל הפגמים וללא אחריות מכל סוג שהוא, ו- Appleונותני הרישיון שלה (ביחד "Apple", למטרות סעיפים 9 ו-10) פוטרים את עצמם בזאת מכל אחריות ותנאים בנוגע לתוכנה של Apple, בין שמפורשים, משתמעים או סטטוטוריים, לרבות, בין היתר, האחריות ו/או התנאים המשתמעים בנושא סחירות, איכות מספקת, התאמה למטרה מסוימת, דיוק, הנאה שקטה ואי-הפרת הזכויות של צד שלישי.

ג. Apple אינה אחראית להפרעות להנאתך מהתוכנה של Apple, ואינה מתחייבת כי הפונקציות הכלולות בתוכנה של Apple יעמדו בדרישותיך, שההפעלה של התוכנה של Apple תתבצע ללא הפרעות או טעויות, שתוכנת APPLE תהיה תואמת או תפעל עם תוכנות, יישומים או שירותים של צדדים שלישיים, או שפגמים בתוכנה של Apple יתוקנו. התקנה של התוכנה של Apple זו עשויה להשפיע על הזמינות והשמישות של תוכנות, יישומים או שירותים של צד שלישי, כמו גם של מוצרים ושירותים של Apple.

ד. כמו כן, הינך מכיר/ה בכך כי התוכנה של APPLE אינה מיועדת או מתאימה לשימוש במצבים או בסביבות שבהם כשל, עיכוב זמני, טעויות או אי-דיוקים בתוכן, בנתונים או במידע המסופקים על-ידי התוכנה של Apple, עלולים להוביל למוות, לפציעה גופנית או לנזק פיזי או סביבתי חמור, לרבות, בין היתר, הפעלת מתקנים גרעיניים, ניווט של כלי טיס או מערכות תקשורת, בקרת תנועה אווירית, מערכות תומכות-חיים או נשק.

ה. אף מידע בעל-פה או בכתב, או ייעוץ הניתן על-ידי APPLE או נציג מורשה של APPLE, יהווה אחריות. אם התוכנה של APPLE תהיה פגומה, הינך נוטל/ת על עצמך את כל העלות של מתן שירות או תיקון כנדרש. מדינות מסוימות אינן מתירות שלילת אחריות משתמעת או הטלת הגבלות על זכויות סטטוטוריות רלוונטיות של צרכנים, ולכן ייתכן כי השלילה וההגבלות דלעיל לא יחולו עליך.

10. הגבלת חבות. כל עוד הדבר אינו אסור על-פי החוק הרלוונטי, לא תחול על Apple בשום מקרה חבות בגין נזק גופני או בגין נזקים נלווים, מיוחדים, עקיפים או תוצאתיים, לרבות, בין השאר, נזקים בגין אובדן רווחים, נזק לנתונים או אובדן נתונים, אי יכולת להעביר או לקבל נתונים או כל מידע שהוא, הפרעה עסקית או כל נזק או אובדן מסחרי אחר, הנובעים או הקשורים לשימושך או לחוסר היכולת שלך להשתמש בתוכנה או בשירותים של Apple, או בכל תוכנה או יישומים של צד שלישי בשילוב עם התוכנה או השירותים של Apple, ללא קשר לאופן שבו הם נגרמו, בהתעלם מתיאוריית החבות (חוזית, נזיקית או אחרת), ואף אם Apple ידעה על האפשרות לנזקים כאמור. תחומי שיפוט מסוימים אינם מתירים הוצאה מהכלל או הגבלה של חבות בגין נזקי גוף, או בגין נזקים מקריים או תוצאתיים, כך שייתכן שהגבלה זאת לא תחול עליך. בכל מקרה, חבותה הכוללת של Apple כלפיך בגין כל הנזקים (למעט כפי שיידרש לפי החוק הרלוונטי במקרים שבהם מעורב נזק גוף), לא תעלה על חמישים דולר ($50.00). ההגבלות דלעיל יחולו, אף אם הסעד שצוין לעיל אינו מקיים את מטרתו המהותית.

11. בקרת ייצוא. אינך רשאי/ת להשתמש בתוכנה של Apple, לייצאה או לייצאה מחדש, אלא בהתאם לחוקי ארה"ב ולחוקי תחומי השיפוט שבהם נרכשה התוכנה של Apple. בייחוד, אך לא רק, אין לייצא או לייצא מחדש את התוכנה של Apple (א) למדינות שעליהן הוטל חרם על ידי ארה"ב; או (ב) לכל אדם שמופיע ברשימת הגורמים המוכרזים (Specially Designated Nationals) של משרד האוצר של ארה"ב או ברשימת היחידים או הישויות הבלתי מורשים של משרד המסחר של ארה"ב או בכל רשימת הגבלות אחרת. בעצם ההורדה של תוכנת Apple והשימוש בה, הינך טוען/ת ומצהיר/ה כי אינך נמצא/ת בכל מדינה כאמור או בכל רשימה כאמור. כמו כן, את/ה מסכים/ה כי לא תשתמש/י בתוכנת Apple למטרות האסורות לפי חוקי ארה"ב, לרבות, בין השאר, פיתוח, תכנון או ייצור של טילים ואמצעי-לחימה גרעיניים, כימיים או ביולוגיים.

12. אין ויתור או הקצאה. שום עיכוב או אי נקיטת פעולה לפי רישיון זה לא יהוו ויתור אלא אם כן ויתר זה יפורש בכתב, חתום על ידי נציג מורשה כדין של Apple, ושום כתב ויתור בודד לא יחשב כוויתור מתמשך או עתידי. אינך רשאי/ת להקצות את הרישיון הזה, כולו או חלקו, ללא אישור מראש ובכתב של Apple. כל הקצאה שאינה עומדת בתנאים תהיה בטלה ומבוטלת.

13. משתמשי-קצה ממשלתיים. התוכנה של Apple והמסמכים הנלווים הם "מוצרים מסחריים", כפי שמונח זה הוגדר ב-48 C.F.R. §2.101, אשר מורכבים מ"תוכנת מחשב מסחרית" ומ"מסמכי תוכנת מחשב מסחרית", כפי שנעשה שימוש במונחים הללו ב-48 C.F.R. §12.212 או ב-48 C.F.R. §227.7202, לפי העניין. בהתאם לסעיפים 48 C.F.R. §12.212 או 48 C.F.R. §227.7202-1 עד 227.7202-4, לפי העניין, הרישיון לתוכנת המחשב המסחרית ולמסמכי תוכנת המחשב המסחרית מוענק למשתמשי קצה בממשלת ארה"ב (א) אך ורק בגדר של מוצר מסחרי, ו-(ב) אך ורק בליווי אותן זכויות כפי שניתנות לכל משתמשי הקצה האחרים, בהתאם לתנאים ולהגבלות שבמסמך זה. זכויות שלא פורסמו יישארו שמורות במסגרת חוקי זכויות היוצרים של ארה"ב.

14. הדין החל ונתיקות. על רישיון זה יחולו דיני מדינת קליפורניה, והוא יפורש לפיהם, למעט עקרונות דינים אלה בנוגע להתנגשות דינים. רישיון זה לא יהא כפוף לאמנת האו"ם בדבר חוזים למכירה בינלאומית של טובין, כאשר יישום אמנה זו נשלל באופן מפורש. אם, מכל סיבה, בית משפט מוסמך יקבע כי כל הוראה, או חלק ממנה, אינם ניתנים לאכיפה, יתר הרישיון ייוותר בתוקפו המלא.

15. ההסכם המלא; השפה הקובעת. רישיון זה מהווה את כלל ההסכם בינך לבין Apple בנוגע לשימוש בתוכנה של Apple, והוא גובר על כל הבנות קודמות או נוכחיות לגבי נושא זה. אף תיקון או שינוי ברישיון זה לא יהיה מחייב, אלא אם נעשה בכתב ונחתם על-ידי Apple. כל תרגום של רישיון זה נעשה לשם דרישות מקומיות, ובמקרה של אי-התאמה בין הגרסה האנגלית לגרסאות שאינן באנגלית, תגבר הגרסה האנגלית של הרישיון, כל עוד הדבר אינו אסור לפי החוק המקומי באזור מגוריך.

16. הכרה בצדדים שלישיים. ייתכן ש-Apple תהפוך לזמינים רכיבים מסוימים של תוכנת Apple וגם תוכנות קוד פתוח של צד שלישי הכלולות בתוכנת Apple, באתר הקוד הפתוח שלה (https://opensource.apple.com) ("רכיבי קוד פתוח"). תודות, תנאי רישוי וכתבי ויתור עבור רכיבים כאלה כלולים בתיעוד האלקטרוני של תוכנת Apple. יש לעיין בתיעוד האלקטרוני מכיוון שייתכן שיש לך זכויות נוספות ברכיבי הקוד הפתוח. הינך מכיר/ה באופן מפורש בכך שאם ייגרם כשל או נזק לחומרה של Apple כתוצאה מהשינוי של רכיבי הקוד הפתוח של התוכנה של Apple, הכשל או הנזק לא יכוסה על ידי תנאי האחריות של חומרת Apple.

EA1920
9‪.‬9‪.‬2024